Sudan da Sudan ta kudu sun cimma matsaya - BBC Hausa - News
Sudan da Sudan ta kudu sun cimma matsaya
An sabunta: 7 ga Janairu, 2013 - An wallafa a 10:06 GMT
Mahalarta taron kasashen Sudan da Sudan ta kudu Shugabannin kasashen Sudan da Sudan ta kudu sun amince da aiwatar da matakan da aka tsara na kawo karshen rikicin da kasashen biyu ke fama da shi.
An dai sanar da hakan ne a karshen tattaunawar da shugabannin suka yi a Addis Ababa, babban birnin kasar Habasha.
Wakilin kungiyar kawancen kasashen Afrika Thabo Mbeki ya bayyana cewa shugabannin sun tattauna batutuwan da ke da nasaba da yankin Abyei da tsaro da batun aiwatar da yarjejeniyar da suka cimma da kuma batun kan iyakokin kasashen.
Gabannin tattaunawar dai hukumomin Sudan ta Kudu sun yi zargin cewa Jamhuriyar Sudan ta kaddamar da hare hare a jihar Bahr el-Ghazal dake kudancin kasar.
Karin bayani daga Sudan Ana ci gaba da kashe mutane a Darfur
21 Maris, 2014
Sabon rikici ya barke a Darfur